recursal/SuperWikiNEXT-32B huggingface dataset:
**அமீத் கான் (ஆங்கிலம்: Hamid Khan)** ( உருது: حامد خان ) 1945 ஏப்ரல் 16 அன்று பிறந்த இவர் ஒரு பாக்கித்தான் எழுத்தாளரும், அரசியல்வாதியும் ஆவார். மேலும் இவர் உச்ச நீதிமன்ற வழக்கறிஞராகப் பணியாற்றிவர் ஆவார். அவர் தற்போது பாக்கித்தானின் தெஹ்ரீக்-இ-இன்சாஃப் என்றக் கட்சியின் மூத்த துணைத் தலைவராக பணியாற்றி வருகிறார்.

பாக்கித்தானிய சட்ட மாணவர்களுக்கு படிக்க பரிந்துரைக்கப்பட்ட பல புத்தகங்களை அமீத் கான் எழுதியுள்ளார். அமீத் கான் பஞ்சாப் பல்கலைக்கழகம் மற்றும் இல்லினாய்ஸ் பல்கலைக்கழகத்தில் சட்டம் பயின்றார். மேலும், முப்பது ஆண்டுகளுக்கும் மேலாக பயிற்சி செய்து வருகிறார்.

### தனிப்பட்ட வாழ்க்கை

அமீத் கான் குல்னாஸ் கான் என்பவரைத் திருமணம் செய்து கொண்டார், அவருக்கு மூன்று மகன்களும் ஒரு மகளும் உள்ளனர். அவரது மகன்களில் ஒருவரான சிக்கந்தரும் ஒரு வழக்கறிஞர் ஆவார். அமீத் கானுக்கு அவரது மகள் பிஸ்ஸா கான் மூலம் மூன்று பேத்திகள் (ருபீனா, மலாக் மற்றும் செசா) உள்ளனர். இவரது மருமகள் சரின் சதேகி அல்-ஜசீரா என்ற ஊடகத்தின் ஆங்கில பங்களிப்பாளர் ஆவார். சரின் சதேகி இவரது இரண்டாவது மகன் திலாவரை மணந்தார்.

தொழில்முறை பின்னணி
------------------

ஒரு முக்கிய வழக்கறிஞரான கான் பாக்கித்தான் வழக்குரைஞர் கழகத்தின் செயற்குழுத் தலைவராகவும் (சி.இ.சி) ,அதன் துணைத் தலைவராகவும், பஞ்சாப் வழக்குரைஞர் கழகத்தின் முன்னாள் துணைத் தலைவராகவும், பாக்கித்தானின் உச்ச நீதிமன்ற வழக்குரைஞர் சங்கத்தின் முன்னாள் தலைவராகவும் பணியாற்றியுள்ளார். முந்தைய பதவிகளில் அவர் லாகூர் உயர் நீதிமன்ற வழக்குரைஞர் சங்கத்தின் தலைவராக பணியாற்றினார். அவர் பாக்கித்தானின் உச்ச நீதிமன்றம் மற்றும் உயர் நீதிமன்றங்களின் வழக்கறிஞராக உள்ளார், மேலும் லாகூரை தளமாகக் கொண்ட ஒரு சட்ட நிறுவனமான கொர்னேலியஸ், லேன் மற்றும் முப்தி ஆகியோரின் நிறுவன பங்காளிகளில் ஒருவர்.

தலைமை நீதிபதியின் வழக்கறிஞர்
----------------------------

அமீத் கான் பாகிஸ்தான் தலைமை நீதிபதி திரு. இப்திகர் முஹம்மது சவுத்ரியின் வழக்கறிஞராக இருந்தார். பாக்கித்தானின் அதிபர் பர்வேஸ் முஷாரஃப் தலைமை நீதிபதிக்கு எதிராக ஒரு குறிப்பை முன்வைத்தபோது, சவுத்ரி இந்த வழக்கை நீதிமன்றத்தில் சந்திக்க முடிவு செய்தார். பாக்கித்தானின் வழக்குரைஞர் இயக்கத்திற்கு அமீத் கான் கணிசமான பங்களிப்பை வழங்கினார், இது பாக்கித்தானின் தலைமை நீதிபதியாக சவுத்ரியை கொண்டு செல்ல வழிவகுத்தது. மேலும், பஞ்சாப் பல்கலைக்கழகம், ஆட்சிப்பணி நிறுவனம், தேசிய பொது நிர்வாக நிறுவனம் மற்றும் பாக்கித்தான் பணியாளர் நிர்வாகக் கல்லூரி ஆகியவற்றில் கான் பல்வேறு சட்டப் பாடங்களில் கான் தொடர்ந்து விரிவுரை செய்கிறார்.

எழுதியுள்ள புத்தகங்கள்
----------------------

அவர் சட்டப் பாடங்களில் ஐந்து புத்தகங்களை எழுதியுள்ளார், அவற்றில் மூன்று இஸ்லாமிய மரபுரிமை சட்டம், நிர்வாகச் சட்டத்தின் கோட்பாடுகள் மற்றும் பாக்கித்தானில் உள்ள அரசு ஊழியர்களுக்கான நிர்வாக தீர்ப்பாயங்கள் போன்றவை சட்டப் பள்ளிகளில் பாடப்புத்தகங்களாக பரிந்துரைக்கப்படுகின்றன. அதே போல் தி ஹேக் அகாடமி ஆஃப் இன்டர்நேஷனல் லாவின் உறுப்பினராகவும் உள்ளார். அவரது "பாகிஸ்தானின் அரசியலமைப்பு மற்றும் அரசியல் வரலாறு" என்ற புத்தகம் எல்.எல்.பி மட்டத்தில் கற்பிக்கப்படுகிறது, மேலும் இது பாக்கித்தானை உருவாக்குவது பற்றிய விரிவான குறிப்பாகும். எல்.எல்.எம் மட்டத்திலும் அவரது பணி கற்பிக்கப்படுகிறது.

குறிப்புகள்
-----------

1. ↑
2. ↑  Bio from Law Asia.org
[*தொடர்பிழந்த இணைப்பு*]
3. ↑  Curriculum of LL.M from the Higher Education Commission of Islamabad பரணிடப்பட்டது 18 திசம்பர் 2010 at the வந்தவழி இயந்திரம்
சித்தார்த்தா முக்கர்ஜி
**சித்தார்த்தா முக்கர்ஜி** (*Siddhartha Mukherjee*, பிறப்பு: 1970) என்பவர் இந்தியாவில் பிறந்த அமெரிக்க மருத்துவரும், அபுனைவு எழுத்தாளரும் ஆவார். 2010 ஆம் ஆண்டில் இவர் எழுதிய *The Emperor of All Maladies: A Biography of Cancer* என்ற நூலுக்கு புலிட்சர் பரிசு வழங்கப்பட்டது.

வாழ்க்கைச் சுருக்கம்
--------------------

சித்தார்த்தா முக்கர்ஜி இந்தியாவில் புது தில்லியில் பிறந்தவர். தில்லி புனித கொலும்பா பள்ளியில் கல்வி கற்ற இவர் கலிபோர்னியா ஸ்டான்ஃபோர்ட் பல்கலைக்கழகத்தில் உயிரியலைச் சிறப்புப் பாடமாகக் கற்று பட்டம் பெற்றார். புகழ்பெற்ற ரோட்ஸ் புலமைப்பரிசில் பெற்று ஒக்ஸ்போர்ட் பல்கலைக்கழகத்தில் நோய்த்தடுப்பாற்றலியலில் முனைவர் பட்டம் பெற்றார். பின்னர் மாசசூசெட்ஸ் மாநில பொது மருத்துவமனையில் புற்றுநோயியலில் ஆய்வாளராக இணைந்தார்.

தற்போது இவர் நியூயார்க் நகர கொலம்பியா பல்கலைக்கழகத்தில் மருத்துவப் பேராசிரியராகப் பணியாற்றுகிறார்..

2010 ஆம் ஆண்டில் இவர் *The Emperor of All Maladies: A Biography of Cancer*, என்ற நூலை எழுதி வெளியிட்டார். நூல் புற்றுநோயின் வரலாற்றையும் மருத்துவர்கள அதனை எவ்வாறு எதிர்கொண்டார்கள் என்பது குறித்தும் விளக்குகிறது. பண்டைய எகிப்திய காலம் முதல் தற்போதைய நவீன காலம் வரை புற்றுநோய்ச் சிகிச்சை முறைகள் இந்நூலில் எழுதப்பட்டுள்ளது. இந்நூல் ஏற்கனவே வேறு பல விருதுகளையும் பெற்றுள்ளது. ஓப்ரா இதழ், மற்றும் நியூயார்க் டைம்ஸ் இதழ் ஆகியவற்றின் "2010 இன் முதல் 10 நூல்கள்" பட்டியல்களிலும், டைம் இதழின் புனைகதைகளல்லாத முதல் 10 நூல்கள் பட்டியலிலும் இடம்பெற்றுள்ளது. புனைகதையல்லாத பொதுப் பகுதிக்குக் கீழ் புலிட்சர் பரிசு $10,000 வழங்கப்பட்டுள்ளது. 2011 ஆம் ஆண்டில் டைம் இதழ் தெரிவு செய்த முதல் 100 செல்வாக்குள்ள மனிதர்கள் பட்டியலில் இவர் பெயரும் இடம்பெற்றுள்ளது.

நியூயார்க்கில் வசிக்கும் முக்கர்ஜி பிரபல ஓவியரான சாரா ச்சே என்ற அமெரிக்கரைத் திருமணம் புரிந்துள்ளார். இவர்களுக்கு லீலா, ஆரியா என்ற இரண்டு பெண்பிள்ளைகள் உள்ளனர்.

மேற்கோள்கள்
-----------

1. ↑  Pulitzer for US-Indian Siddhartha Mukherjee's book, பிபிசி, ஏப்ரல் 19, 2011
2. ↑  Siddhartha Mukherjee wins 2011 Pulitzer prize, இந்தியன் எக்ஸ்பிரசு, ஏப்ரல் 19, 2011
3. ↑  "Record | Columbia News". 2011-10-08 அன்று மூலம் பரணிடப்பட்டது. 2011-04-19 அன்று பார்க்கப்பட்டது.
4. ↑  New York Times
5. ↑  The Emperor of All Maladies: a biography of cancer ISBN 9780007367481
6. ↑  The Telegraph - Calcutta (Kolkata) | Frontpage | Chronicler of cancer, emperor of maladies
7. ↑  The Emperor of All Maladies by Siddhartha Mukherjee - Book Review - Oprah.com
8. ↑
9. ↑  "'The Emperor of All Maladies' by Siddhartha Mukherjee - The Top 10 Everything of 2010 - TIME". 2011-04-13 அன்று மூலம் பரணிடப்பட்டது. 2011-04-19 அன்று பார்க்கப்பட்டது.
10. ↑  An Oncologist Writes 'A Biography Of Cancer' : NPR
11. ↑  The modern history of cancer : The New Yorker

வெளி இணைப்புகள்
---------------

* முக்கர்ஜியின் வலைத்தளம்
**முதலாம் தெள்ளாற்றுப் போர்** பல்லவமன்னன் மூன்றாம் நந்திவர்மனுக்கும், பாண்டிய மன்னன் சீவல்லபனுக்கும் இடையே நடந்தப் போராகும். மூன்றாம் நந்திவர்மன் இராஷ்டிரகூடர்களுடனும், கங்கர்களுடனும் கூட்டணி அமைத்துக் கொண்டு சீவல்லபன் தலைமையிலான பாண்டிய மற்றும் சோழர் கூட்டுப் படையை திருவண்ணாமலை வந்தவாசிக்கு அருகில் உள்ள தெள்ளாறு என்னுமிடத்தில் எதிர்கொண்டு தோற்கடித்தான். இதன் மூலம் தெள்ளாறெறிந்த நந்திவர்மன் என்ற சிறப்புப் பெயரையும், பெரும் புகழையும் பெற்றான். பின்வாங்கி ஓடிய பாண்டியப் படைகளை கடம்பூர், வெறியலூர், வெள்ளாறு, பழையாறு ஆகிய இடங்களில் எதிர்கொண்டு அப்போதைய பாண்டிய நாட்டு எல்லையான வைகையாறு வரை விரட்டிச் சென்றான்..

தெள்ளாற்றுப் போர் நடைபெற்ற சில ஆண்டுகளுக்குப் பிறகு குடமூக்குப் போர் நடைபெற்றது. பாண்டிய மன்னன் சீவல்லபன் பல்லவர்களால் கைப்பற்றப்பட்டப் பகுதிகளில் பெரும்பாலானவற்றை மீட்டதோடு மட்டுமல்லாது பல்லவர்களைக் கும்பகோணத்தில் (குடமூக்கு) தோற்கடிக்கவும் செய்தான்.

மேற்கோள்கள்
-----------

1. ↑  "Pallava period 'herostone' unearthed in Vellore dt.". *The Hindu*. November 24, 2001.. பார்த்த நாள்: 17 சூலை 2015.
2. ↑  "Pallavas". 17 சூலை 2015 அன்று பார்க்கப்பட்டது.
3. ↑  "4.2.7 சீமாறன் சீவல்லபன் (கி.பி. 815-862)". தமிழ் இணையப் பல்கலைக்கழகம். 17 சூலை 2015 அன்று பார்க்கப்பட்டது.
**அமீனுல்ரசித் அம்சா** (ஆங்கிலம்: *Aminulrasyid Amzah*); (பிறப்பு: ஆகஸ்டு 1995 - இறப்பு: 26 ஏப்ரல் 2010) என்பவர் அரச மலேசிய காவல் துறையினரால் சுட்டுக் கொல்லப் பட்டவர். மலேசியா, சிலாங்கூர் மாநிலத்தைச் சேர்ந்தவர். பள்ளி மாணவரான அவருக்கு அப்போது 14 வயது.

2010 ஏப்ரல் 26-ஆம் தேதி, அதிகாலை 1.10 மணி அளவில், ஒரு கார் விபத்தில் சிக்கிய அமீனுல்ரசித் அம்சா, தப்பித்து ஓடும் போது, சூட்டுச் சம்பவத்திற்கு இலக்காகி மரணமுற்றார்.

பொது
----

இந்தத் துப்பாக்கிச் சூட்டுச் சம்பவம் தேசியத் தலைப்புச் செய்திகளாக மாறியது. அதன் பின்னர் நாடளாவிய நிலையில் பொது மக்களின் எதிரலைகள் தோன்றின. 

அதன் தொடர்ச்சியாக மலேசிய உள்துறைத் துணை அமைச்சர் அபு செமன் யூசோப் தலைமையில் ஒரு சிறப்புக் குழு அமைக்கப்பட்டு விசாரணை நடத்தப் பட்டது.

### அமீனுல்ரசித் குடும்பத்திற்கு உதவிகள்

அமீனுல்ரசித் அம்சா இறப்பிற்குப் பின்னர் அந்தச் சம்பவம் அரசியலாக்கப் படுவதாக அரசியல் கட்சிகள் மீது குற்றச்சாட்டுகள் சுமத்தப் பட்டன. ஒருபுறம் ஆளும் கூட்டணியான பாரிசான் நேசனல் கட்சி. இந்தக் கட்சி பாரம்பரியமாகக் காவல் துறையுடன் தொடர்பு உடையது. 

மற்றொரு புறம் ஆளும் கூட்டணியின் எதிர்ப்புக் கட்சியான சிலாங்கூர் மாநில ஆளும் கூட்டணி பாக்காத்தான் ராக்யாட் கட்சி. இரு கட்சிகளும் அமீனுல்ரசித் அம்சாவின் குடும்பத்திற்கு பற்பல உதவிகளை வழங்கின.

### கர்பால் சிங்

எதிர்க்கட்சித் தலைவர் கர்பால் சிங் அமினுல்ரசித் குடும்பத்தின் வழக்கறிஞராக நியமிக்கப் பட்டார். மலேசிய காவல் துறைத் தலைவர் ராஜினாமா செய்யுமாறு பாக்காத்தான் ராக்யாட் அரசியல்வாதிகள் பலரும் கேட்டுக் கொண்டனர்.

இந்தச் சம்பவத்தில் போலீஸ் அதிகாரி செனாயின் சுபி *(Jenain Subi)* என்பவர், ஆரம்பத்தில் குற்றவாளி எனத் தீர்ப்பளிக்கப் பட்டார். பின்னர் இந்த வழக்கு மலேசிய உயர் நீதிமன்றத்திற்குச் சென்றது. அந்தப் பள்ளி மாணவன் 20 முறை சுடப்பட்டச் சான்றுகள் நீதிமன்றத்தில் முன் வைக்கப் பட்டன. இருப்பினும் போலீஸ் அதிகாரி செனாயின் சுபியின் தண்டனை ரத்து செய்யப் பட்டது. 

செனாயின் சுபியின் தண்டனை ரத்து செய்யப் பட்டது "நியாயமற்றது" என்று அமீனுல்ரசித் அம்சாவின் குடும்ப உறுப்பினர்களால் எதிர்ப்பு தெரிவிக்கப்பட்டது.

### தனிப்பட்ட முறையில் மன்னிப்பு

நீதிமன்றத்தின் தீர்ப்புக்குப் பிறகு, அமீனுல்ரசித் அம்சாவின் குடும்பத்தினரிடம் மலேசிய காவல் துறைத் தலைவர் மன்னிப்புக் கேட்க மறுத்து விட்டார். ஆனால், சம்பந்தப்பட்ட போலீஸ் அதிகாரி செனாயின் சுபி தனிப்பட்ட முறையில் மன்னிப்பு கேட்டுக் கொண்டார்.

மேலும் காண்க
------------

* குகன் ஆனந்தன்
* குணசேகரன் ராஜசுந்தரம்
* தியோ பெங் ஆக்

மேற்கோள்கள்
-----------

1. 1 2  "Friend recounts eventful night out with Aminulrasyid". *The Star*. .
2. ↑  Lee, Regina (2010-05-05). "Panel makes late-night visit to scene of teen shooting". *Malaysiakini*. .
3. ↑  Kamal, Shazwan Mustafa (2010-05-05). "With young boy's death, Pakatan seen pushing multiracial platform". *The Malaysian Insider*. Archived from the original on 2012-10-01. .
4. ↑  "Aminulrasyid case: Corporal's trial on Oct 12". *The Star*. 2010-06-22. .
5. ↑  "Investigation papers on Amunlrasydi's death submitted to DPP for court action". My Sinchew. 2010-07-12. .
6. ↑  "Cpl Jenain acquitted on culpable homicide charge". Bernama. Malaysiakini. 2012-12-05. .
7. ↑  "Corporal apologises to Aminulrasyid's family". Bernama. Malaysiakini. 2012-12-05. .
பர்னாவா உத்தரப்பிரதேச மாநிலத்தின் பாக்பத் மாவட்டத்தில் உள்ள ஒரு கிராமமாகும். மீரட் அருகே உள்ள சர்தானா மற்றும் பினாளிலி இடையே பர்னாவா உள்ளது. பர்னாவாவில் இருந்து 3 கிமீ மற்றும் மீரட்டில் இருந்து 37 கிமீ தொலைவில் உள்ளது. மகாபாரதத்தில் நடந்த சம்பவங்களில் ஒன்று லக்ஷகராவின் தளமாகும். மகாபாரதத்தின்போது வர்ணவம் என அறியப்பட்டது. பர்னாவா இன்னும் லக்ஷாக்ராவின் ஆதாரத்தைக் கொண்டிருக்கிறார். 

சந்திரபிரபு டிகம்பேர் ஜெயின் அத்திஷியா க்ஷேத்ரா பர்னாவா ஜெயின் மந்திர் என அறியப்படும் புகழ்பெற்ற ஜெயின் கோவில் உத்தரப்பிரதேச மாநிலத்தின் பர்னாவா கிராமத்தில் அமைந்துள்ளது. புது தில்லியில் காணப்படும் தாமரை கோவில், பர்னாவா ஜெயின் கோவில் வளாகத்தில் உள்ளது. முக்கிய வாயில் சிறப்பாக வடிவமைக்கப்பட்டுள்ளது மற்றும் அதன் அழகிய சிற்பங்களுக்கு புகழ்பெற்றது.

பர்னாவா ஜெயின் கோயில்
---------------------

பர்னாவா ஜெயின் கோவில் 100 ஆண்டுகளுக்கு மேல் உள்ளது. இந்த கோயில் ஜைனத்தின் எட்டாவது தீர்த்தங்கரரான சந்திரபிரபுக்காக அர்ப்பணிக்கப்பட்டுள்ளது. இந்த ஆலயத்தில் மல்லினாதா சிலை உள்ளது. இது சுமார் 1,300 ஆண்டுகள் பழமை வாய்ந்ததாக கருதப்படுகிறது. 1917 ஆம் ஆண்டு இந்த கோயில் புதுப்பிக்கப்பட்டது.

குறிப்புகள்
-----------

1. ↑
2. ↑  "காப்பகப்படுத்தப்பட்ட நகல்". 2016-09-19 அன்று மூலம் பரணிடப்பட்டது. 2017-07-13 அன்று பார்க்கப்பட்டது.

வெளி இணைப்புகள்
---------------

* பாக்பத் மாவட்டத்தில் உள்ள லக்ஷாக்ரா (பர்னாவா) பாக்பாட்.காம் இல் பர்னாவா பர்னாவா.காமில் பர்னாவா ஜெயின் மந்திர்
கருவில் நிறமியனின் அமைப்பு
**செயலாக்க நிறமியன்** (Euchoromatin) என்பது நிறமியனின் (chromosome) இரு வகையில் ஒரு பிரிவில் வருவது ஆகும். நிறப்புரியில் இசுடோன் (Histone) என்னும் புரதங்களால் ஒழுங்காக சுற்றி ஒரு கட்டமைக்கப்பட்ட அமைப்பிற்கே நிறமியன் எனப்பெயர். இசுடோனில் அர்சினைன், லைசின் போன்ற நேர்மின்மம் கொண்ட அமினோ அமிலங்கள் மிகையாக உள்ளதால் இவைகள் நேர்மின்மத்தை கொண்டுள்ளது. இதனால் எதிர்மின்மம் கொண்ட நிறப்புரியில் எளிதாக பிணையும் தன்மை கொண்டுள்ளது. இசுடோன் தளர்ந்த முறையில் கட்டமைக்கப்பட்ட முறைக்கு செயலாக்க நிறமியன் எனப்பெயர். இவைகளில் தான் பெரும்பாலான மாந்த மரபணுக்கள் இடம் பெற்றுள்ளன. இசுடோன் புரதத்தால் தளர்ந்த முறையில் சுருள் சுருளாக சுற்றப்பட்டு உள்ளதால், இப்பகுதியில் எப்பொழுதும் மரபணு வெளிபடுவதற்கு ஆயத்தமாக இருக்கும்.

இறுக்கமாக கட்டமைக்கப்பட்ட முறைக்கு செயலற்ற நிறமியன் (heterochromatin) எனப்பெயர்.

நுண்நோக்கியில் தோற்றம்:
-----------------------

இவைகள் GTG பட்டைகள் (GTG banding) என்னும் முறையில் நுண்நோக்கியில் நோக்கும் போது, மெல்லிய நிறங்களில் தோற்றமளிக்கும்.

இவற்றையும் பார்க்க:
-------------------
**அமீனா ஹுசைன்** (Ameena Hussein) 1964இல்  இலங்கையில் பிறந்த ஒரு சமூகவியலாளர், நாவலாசிரியர் மற்றும் ஆசிரியர் ஆவார். இவரது படைப்புகளில் "*பிப்ட்டீன்*" மற்றும் "*ஜில்ஜி*" போன்றவை குறிப்பிடத்தக்கவை.

சுயசரிதை
========

அமீனா ஹுசைன் 1964 இலங்கையில் கொழும்பிலுள்ள கொள்ளுப்பிட்டி பிரதேசத்தில் பிறந்தார். அவரது தந்தை மதி ஹுசைன் ஒரு வழக்கறிஞர் அவரது தாய் மரீனா கபூர் ஆவார். அமீனாவுக்கு ஒரு இளைய சகோதரி உள்ளார். இத்தம்பதிகளின் இரு புதல்விகளுக்கும் இள வயதிலேயே வாசிப்புப் பழக்கத்தை ஏற்படுத்தி திறமையை வளர்ப்பதில் அக்கறை செலுத்தினர். அமீனா கொள்ளுப்பிட்டியில் உள்ள புனித பிரிஜட் கன்னியர் மடத்தில் கல்வியை தொடர்ந்தார். இவர் கல்வியில் மெல்ல கற்பவராகவே இருந்தார்.

இலக்கியத்துறை
=============

அமீனா ஹுசைன் இயல்பாகவே மெல்ல எழுதுபவராக இருந்தார். இதனால் இவரது முதலாவது நாவலான "தி மூன் இன் தி வாட்டர்" என்பதை எழுத எட்டு ஆண்டுகள் எடுத்துக்கொண்டார். அவரது முதலாவது நாவல் சர்வதேச அங்கீகாரத்தை வென்றது. *ஆசிய இலக்கியப் பரிசு (2007)*  பட்டியலிலும் அது இடம்பெற்றமை குறிப்பிடத்தக்கது. இவரின் இரு சிறுகதைத் தொகுதிகள் விருதுகளைப் பெற்றது. அவை "பிப்ட்டீன்" மற்றும் "ஜில்ஜி" ஆகும். "பிப்ட்டீன்" 1999 இல் கிரேட்டியன் விருதிற்காக பட்டியலிடப்பட்டு, அதே ஆண்டில் சர்வதேச டப்ளின் இலக்கிய விருதிற்கும் பரிந்துரைக்கப்பட்டது. சிறுகதைகள் எழுதுவதோடு தவிர "மில்க் ரைஸ்", "மில்க் ரைஸ் 2 "மற்றும் "தி வாம்பயர் அம்பயர்"' போன்ற குழந்தைகளுக்கான நூல்களையும் ஹுசைன் வெளியிட்டுள்ளார்.

சமூகப்பணி
---------

அரசு அல்லாத பல சர்வதேச மனித உரிமைகள் அமைப்புகளுக்கு ஆலோசகராகப் பணிபுரிந்தார். குறிப்பாக, அவர்  *"சம் டைம்ஸ் தேர் ஈஸ் நோ பிளட்* என்ற அமைபிற்கு ஆசிரியராக இருந்தார், இது சர்வதேச ஆய்வு மையம் மூலம் கிராமப்புற பெண்களைக் கணக்கெடுக்கும் அமைப்பாகும். 2003 ஆம் ஆண்டில், இலங்கையில் எதிர்கால மற்றும் எழுச்சி எழுத்தாளர்களை ஊக்குவிப்பதற்காக அவர் தனது கணவர் சாம் பெரேராவுடன் இணைந்து *பெரேரா-ஹுசைன் பப்ளிஷிங் ஹவுஸ்* என்ற அமைப்பை ஏற்படுத்தினார்.

குறிப்புகள்
-----------

1. ↑  "ameena hussein author sri lanka". *ameenahussein.com*. 2017-11-07 அன்று மூலம் பரணிடப்பட்டது. 2017-11-03 அன்று பார்க்கப்பட்டது.
2. ↑  "Ameena Hussein". *www.goodreads.com*. 2017-11-03 அன்று பார்க்கப்பட்டது.
3. ↑  "About Ameena Hussein". *ameenahussein.com*. 2018-02-04 அன்று மூலம் பரணிடப்பட்டது. 2017-11-03 அன்று பார்க்கப்பட்டது.
4. ↑  "ameena hussein author sri lanka". *ameenahussein.com*. 2017-05-17 அன்று மூலம் பரணிடப்பட்டது. 2017-11-03 அன்று பார்க்கப்பட்டது.
5. ↑  "Amazon.com: Ameena Hussein: Books, Biography, Blog, Audiobooks, Kindle". *www.amazon.com*. 2017-11-03 அன்று பார்க்கப்பட்டது.
6. ↑  "Fifteen". *pererahussein.com* (ஆங்கிலம்). Perera Hussein Publishing House. 2017-11-03 அன்று பார்க்கப்பட்டது.
7. ↑  "Periscope: Ameena Hussein | The International Writing Program". *iwp.uiowa.edu* (ஆங்கிலம்). 2017-11-03 அன்று பார்க்கப்பட்டது.
8. ↑  "Perera Hussein Publishing House". *ameenahussein.com*. 2017-11-15 அன்று மூலம் பரணிடப்பட்டது. 2017-11-03 அன்று பார்க்கப்பட்டது.
9. ↑  "Interview with Ameena Hussein". Young Asia Television. 2017-11-03 அன்று பார்க்கப்பட்டது.
**தேசிய உணவுக் கணக்கெடுப்பு** (*National Food Survey-India*) என்பது மும்பையில் உள்ள ஐஎம்ஆர்பி பன்னாட்டு அமைப்பின் மூலம் ஆண்டுக்கு இருமுறை இந்தியா முழுவதும் நடத்தப்படும் நகர்ப்புற உணவுப் பழக்கம் மற்றும் நுகர்வு பற்றிய ஆய்வாகும். 1991ஆம் ஆண்டு துவங்கிய இந்தத் தேசிய உணவுக் கணக்கெடுப்பின் கடைசிச் சுற்று கணக்கெடுப்பு 2021ஆம் ஆண்டு நடத்தப்பட்டது.

தேசிய உணவுக் கணக்கெடுப்பு என்பது வகைகளின் அடிப்படையில் மிகவும் விரிவான ஆய்வாகும். இது உணவு மற்றும் தகவல், உணவிவின் வகை, கொள்முதல் நடத்தை பற்றிய அடிப்படைத் தகவலை வழங்குகிறது. இந்த உணவுக் கணக்கெடுப்பு காலை உணவு தொடங்கி தானியங்கள், உண்ணத் தயாரான உணவுகள் வரையிலான 55 வெவ்வேறு தயாரிப்பு வகைகளின் தகவல்களைச் சேகரித்து, வகை, ஊடுருவல், விருப்பம், வணிகத் தேர்வு, சோதனை மற்றும் பயன்பாடு, சில உணவை ஏற்றுக்கொள்வதில் உள்ள தடைகள் போன்ற மாறிகள் பற்றிய தகவல்களை வழங்குகிறது. இந்த ஆய்வில் உணவுத் தொடர்பாக வெகுஜன தொடர்பு ஊடகம் சமையலறை தொடர்பான மாறிகளின் தாக்கங்களையும் ஆய்விற்கு உட்படுத்துகிறது.

உணவுக் கணக்கெடுப்பு என்பது ஐக்கிய இராச்சிய அரசாங்கத்தால் நடத்தப்பட்ட இதே போன்று பெயரிடப்பட்ட அரசாங்க சமூக கணக்கெடுப்பிலிருந்து வேறுபட்டது என்பதை நினைவில் கொள்ளவேண்டும். இது ஐக்கிய இராச்சிய தேசிய உணவுக் கணக்கெடுப்பைப் போலல்லாமல், பொருளாதாரத் திட்டமிடலுக்கான தகவலை வழங்காது, உணவு விற்பனையாளர்களுக்கான ஆராய்ச்சிக்குத் தகவலாக உள்ளது.

மேற்கோள்கள்
-----------

1. ↑  IMRB page about NFS
2. ↑  Interview with Surveyors www.indiamarkets.com/imo/industry/foodprocessing/foodftof11.asp
**பார்பதி பருவா** (*Parbati Barua*) என்பவர் இந்தியாவின் ஒரே யானைப் பாகியாக அறியப்படுகிறார். இவரது வாழ்க்கையை அடிப்படையாகக் கொண்டு "யானைகளின் ராணி" என்ற ஆவணப்படத்தை மார்க் சாண்டு புத்தகத்தின் துணையுடன் பி.பி.சி. வானொலி உருவாக்கியது. 
இந்திய குடிமகளான இவர் இந்தியாவின் அசாம் மாநிலத்தின் துப்ரி மாவட்டத்திலுள்ள கௌரிப்பூரில் ஒரு பெரிய சமீன்தார் குடும்பத்தில் பிறந்தார்.  மறைந்த பிரகிருதி சந்திர பருவா பார்பதியின் தந்தையாவார். பிரதிமா பருவா பாண்டேவின் சகோதரியாகவும் தேவதாசு புகழ் திரைப்படத் தயாரிப்பாளர் பிரமதேசு பருவாவின் மருமகளாகவும் பார்பதி பருவா அறியப்படுகிறார்.  பார்பதி தற்போது கவுகாத்தியில் வசிக்கிறார். பன்னாட்டு இயற்கைப் பாதுகாப்புச் சங்கத்துடன் இணைந்த ஆசிய யானை நிபுணர் குழுவில் உறுப்பினராகவும் உள்ளார். 

யானை மேலாண்மை கொள்கைகள், காட்டு யானைகளைப் பிடிப்பது, நகர்ப்புறங்களுக்கு வரும் காட்டு யானைகளை விரட்டுவது மற்றும் யானைப் பாகர்களுக்குப் பயிற்சியளிப்பது குறித்த ஆலோசனைகளை பார்பதி பருவா வழங்கி வருகிறார்.

மேற்கோள்கள்
-----------

1. ↑  "THE ELEPHANT PRINCESS". 30 April 1995. 19 June 2017 அன்று பார்க்கப்பட்டது.
2. ↑  Anupam Bordoloi. Dr. Manas Pratim Das (ed.). "Wild at heart". The Telegraph (Calcutta, India edition) website. 2007-06-26 அன்று பார்க்கப்பட்டது.
3. ↑  "In the Shand of time, he left his Mark on elephant conservation in India". 24 April 2014. 19 June 2017 அன்று பார்க்கப்பட்டது.
4. ↑  "Lady mahout". *www.theweekendleader.com*. 19 June 2017 அன்று பார்க்கப்பட்டது.
5. ↑  "Welcome to the Asian Elephant Specialist Group". *www.asesg.org*. 19 June 2017 அன்று பார்க்கப்பட்டது.
**சன்னகா** ( *Sannaha*) கிபி 8 ஆம் நூற்றாண்டின் முற்பகுதியில் மேடாங் இராச்சியத்தை நிறுவிய மன்னன் சஞ்சயனின் தாய் ஆவார்.

பின்னணி
-------

சன்னகாவைப் பற்றி முதன்முதலில் காங்கல் கல்வெட்டில் (கி.பி 732 தேதியிட்டது) குறிப்பிடப்பட்டுள்ளது. இந்த கல்வெட்டின் படி, இவர் யவத்வீபம் ( [[சாவகம் (தீவு)|சாவகமா] ) மன்னர் சன்னாவின் சகோதரியாவார். புத்திசாலித்தனமும் நல்லொழுக்கமுள்ள சன்னாவின் கீழ் சாவகத் தீவு நீண்ட காலமாக அவரது ஆட்சியின் கீழ் இருந்தது. இருப்பினும், அவரது மரணத்திற்குப் பிறகு இராச்சியம் பிளவுபட்டது. வன்முறை மற்றும் குழப்பத்திற்கு மத்தியில், சஞ்சயன் (சன்னகாவின் மகன்)  அரியணையில் ஏறி மேடாங் இராச்சியத்தை நிறுவினார்.

சன்னகா மீண்டும் ஒருமுறை கரிதா பராஹ்யங்கனில் (கி.பி 16 ஆம் நூற்றாண்டில் எழுதப்பட்ட புத்தகம்) குறிப்பிடப்பட்டுள்ளார், இந்த புத்தகத்தின் படி, இவர் கலிங்க இராச்சியத்தின் ராணி ஷிமாவின் பேத்தியும் கலுவின் இரண்டாவது மன்னரான மண்டிமினியாக்கின் மகளுமாவார். இருப்பினும், இந்த புத்தகம் இவரை காலுவின் மூன்றாவது அரசரான சன்னாவின் மனைவியாக விவரிக்கிறது. சஞ்சயனை (காலுவிற்குப் பின்னர் அரியணை ஏறினார்) சன்னா மற்றும் சன்னகா ஆகிய இருவரின் மகனாகவும் இது விவரிக்கிறது.   இந்த புத்தகம் மிகவும் பிற்காலத்தில் இயற்றப்பட்டதால், சன்னாவுக்கும் சன்னகாவுக்கும் உள்ள உறவு காதல் மயப்படுத்தப்பட்டதாக வரலாற்றாசிரியர்கள் நம்புகின்றனர். ஆயினும்கூட, நபர்களின் பெயர் மற்றும் கருப்பொருள் வரலாற்று காங்கல் கல்வெட்டுடன் ஒத்துப்போகிறது, இது கையெழுத்துப் பிரதி வரலாற்று நிகழ்வின் அடிப்படையில் அல்லது ஈர்க்கப்பட்டது என்பதை உறுதிப்படுத்துகிறது.

இதனையும் பார்க்கவும்
--------------------

* இந்தோனேசியாவின் வரலாறு
* சஞ்சய வம்சம்

சான்றுகள்
---------

1. ↑   (in id) *Sejarah*. Grasindo. 2004. பன்னாட்டுத் தரப்புத்தக எண்:978-979-732-530-5. .
2. ↑  Iguchi, Masatoshi (2015-01-28) (in en). *Java Essay: The History and Culture of a Southern Country*. Troubador Publishing Ltd. பன்னாட்டுத் தரப்புத்தக எண்:978-1-78462-151-3. .
3. ↑  Soekmono, R. (2002) (in id). *Pengantar Sejarah Kebudayaan Indonesia 2*. Kanisius. பன்னாட்டுத் தரப்புத்தக எண்:978-979-413-290-6. . 
[*தொடர்பிழந்த இணைப்பு*]
ஒட்சிசன் இருபுளோரைடு, வளைந்த ஒருங்கிணைப்பு வடிவவியலுடன் கூடிய மூலக்கூறின் எடுத்துக்காட்டு.
வேதியியலில், இரண்டு அருகருகே உள்ள பிணைப்புகளின் நேர்கோட்டமையா அமைப்பைக் கொண்ட மூலக்கூறுகள் **வளைவு மூலக்கூற்று வடிவவியலைக்** (*bent molecular geometry*) கொண்டுள்ளன, இவை **கோண** அல்லது **V-வடிவ** வடிவியலாகவும் அறியப்படுகின்றன. ஒட்சிசன் போன்ற சில அணுக்கள், இலத்திரன் உள்ளமைவின் காரணமாக, அவற்றின் இரண்டு (அல்லது அதற்கு மேற்பட்ட) சகப்பிணைப்புகளை நேர்கோடல்லாத திசைகளில் எப்போதும் அமைக்கும். நீர் (H2O) ஒரு வளைவு மூலக்கூறுக்கு ஓர் எடுத்துக்காட்டு, அதே போல் அதன் தாதீனிகள் போன்ற ஒப்புமைகளும் ஆகும். இரண்டு ஐதரசன் அணுக்களுக்கு இடையே உள்ள பிணைப்புக் கோணம் தோராயமாக 104.45° ஆகும். முக்கிய குழு கூறுகளை மட்டுமே கொண்ட ஏனைய முக்கோண மூலக்கூறுகள் மற்றும் அயனிகளுக்கு பொதுவாக நேரிலா வடிவவியல் பொதுவாக முதன்மை தொகுதித் தனிமங்களைக் கொண்ட மூவணு மூலக்கூறுகளிலும் அயனிகளிலும் அவதானிக்கப்படுகின்றது. நைதரசனீரொட்சைடு (NO2), கந்தக இருகுளோரைடு (SCl2), மெத்திலீன் (CH2) ஆகியவை இவற்றின் முக்கிய எடுத்துக்காட்டுகள் ஆகும்.

இந்த வடிவவியல் கிட்டத்தட்ட எப்போதும் வலுவளவு ஓட்டு இலத்திரன் சோடிகளின் தள்ளுகைக் கோட்பாட்டுடன் ஒத்துப்போகிறது, இது பொதுவாக தனித்த இணைகளின் இருப்புடன் அணுக்களின் நேர்கோட்டமைவு-அல்லாத தன்மையை விளக்குகிறது. வளைக்கும் வகைகளில் பல உள்ளன, இதில் மிகவும் பொதுவானது AX2E2 ஆகும், இதில் இரண்டு சகப்பிணைப்புகள் மற்றும் மத்திய அணுவின் (A) இரண்டு தனித்த இணைகள் ஒரு முழுமையான 8-இலத்திரன் அடுக்குகளை உருவாக்குகின்றன. இவை 104° முதல் 109.5° வரையிலான மையக் கோணங்களைக் கொண்டுள்ளன, இங்கு பிந்தையது நான்கு sp3 கலப்பின சுற்றுப்பாதைகளின் நான்முக முக்கோணக சமச்சீர்மையைக் கணிக்கும் எளிமையான கோட்பாட்டுடன் ஒத்துப்போகிறது. மிகவும் பொதுவான உண்மையான கோணங்கள் 105°, 107° மற்றும் 109° ஆகும்: புற அணுக்களின் (X) வெவ்வேறு பண்புகளால் இவை மாறுபடும்.

மற்ற நிகழ்வுகளும் வெவ்வேறு அளவுகளில் ஒழுக்குக் கலப்பை அனுபவிக்கின்றன. SnCl2 போன்ற AX2E1 மூலக்கூறுகள் ஒரே ஒரு தனித்த இணையையும், மற்றும் மையக் கோணம் கிட்டத்தட்ட 120° (ஒரு சமபக்க முக்கோணத்தின் மையம் மற்றும் இரண்டு செங்குத்துகள்) மட்டுமே கொண்டிருக்கும். இவை மூன்று sp2 ஒழுக்குகளைக் கொண்டுள்ளன. தாண்டல் உலோகங்களின் sd-கலப்பு செய்யப்பட்ட தனித்த இணைகளைக் கொண்டிராத AX2 சேர்மங்கள் உள்ளன: இவை 90° மையக் கோணத்தைக் கொண்டுள்ளன, மேலும் இவை வளைந்தவையாகவும் வகைப்படுத்தப்படுகின்றன.

இவற்றையும் பார்க்க
------------------

* வலுவளவு ஓட்டு இலத்திரன் சோடிகளின் தள்ளுகைக் கொள்கை

மேற்கோள்கள்
-----------

1. ↑  Miessler, G. L.; Tarr, D. A. (2004). *Inorganic Chemistry* (3rd ). Pearson/Prentice Hall. பன்னாட்டுத் தரப்புத்தக எண்:0-13-035471-6. .

வெளி இணைப்புகள்
---------------

* 3D Chem: Chemistry, Structures, and 3D Molecules
* Indiana University Molecular Structure Center
* Interactive molecular examples for point groups
* Molecular Modeling
* Animated Trigonal Planar Visual
**தேசிய உணவு பாதுகாப்பு சட்டம், 2011** (National Food Security Act 2011) நடுவண் அரசால் இந்தியக் குடியரசில் உள்ள அனைத்து மக்களுக்கும் எந்நேரமும் தாங்கள் செயல்படுவதற்கும் நலமாக வாழ்வதற்கும் உறுதி செய்கின்ற அளவிலான அளவிலும் தரத்திலும் போதுமான, பாதுகாப்பான உணவினை நேரடியாகவோ பணம் கொடுத்து வாங்கியோ பெறும் கட்டுமான, பொருளாதார மற்றும் சமூக அணுக்கத்தை உறுதி செய்கின்ற வகையில் வரைந்துள்ள ஓர் சட்ட முன்வரைவாகும். தேசிய ஆலோசனைக் குழுமத்தில் விவாதிக்கப்பட்டு 20 திசம்பர் 17,2011 அன்று அமைச்சரவை ஒப்புதல் வழங்கியுள்ளது. குளிர்கால நாடாளுமன்ற கூட்டத்தில் இந்தச் சட்டம் நிறைவேற்றப்படும் என எதிர்பார்க்கப்படுகிறது. 

இந்த சட்டத்தின்படி வறுமைக் கோட்டுக்கு கீழே உள்ள 63.5% மக்களுக்கு அரிசி அல்லது கோதுமையை சலுகை விலையில் வழங்குவதை உறுதிப்படுத்துகிறது. இதற்காக மத்திய அரசும், மாநில அரசுகளும் இணைந்து செயல்திட்டங்களை தீட்டுவது குறித்தும், அவற்றை நிறைவேற்றுவது குறித்தும், நிறைவேற்றத் தவறுபவர்களை தண்டிப்பது குறித்தும் இந்த சட்ட முன்வரைவில் விவாதிக்கப்பட்டுள்ளன.

மேற்கோள்கள்
-----------

1. ↑  உணவு பாதுகாப்பு மசோதாவுக்கு மத்திய அமைச்சரவை ஒப்புதல் தினமலர் செய்தி, பார்க்கப்பட்ட நாள்: 18 திசம்பர், 2011
2. ↑  தேசிய உணவுப் பாதுகாப்பு சட்டம் - உண்மையில் பாதுகாப்பானதுதானா?  கீற்று இணையத்தளம், நாள்:ஆகத்து 30,2010

வெளியிணைப்புகள்
---------------

* சட்ட முன்வரைவின் இறுதி வடிவம் பரணிடப்பட்டது 2012-01-03 at the வந்தவழி இயந்திரம்
**வளையாம்பட்டு பழநியாண்டவர் கோயில்** தமிழ்நாட்டில் வேலூர் மாவட்டம், வளையாம்பட்டு என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பழநியாண்டவர் சன்னதியும், விநாயகர், சிவன், மீனாட்சி, ஐயப்பன், சத்தயநாராயணன், நவகிரகம் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆடி கிருத்திகை மாதம் முக்கிய திருவிழா நடைபெறுகிறது. ஆடி வெள்ளி மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தேசிய ஒருமைப்பாட்டு நாள்** (National Unity Day; இந்தி: राष्ट्रीय एकता दिवस , ISO : Rāṣṭrīya ēkatā divasa) என்பது இந்தியாவில் அக்டோபர் 31 அன்று கொண்டாடப்படுகிறது. இது 2014-ல் இந்திய அரசால் அறிமுகப்படுத்தப்பட்டு நாடுமுழுவதும் கொண்டாடப்படுகிறது. இந்தியாவின் அரசியல் ஒருங்கிணைப்பில் முக்கிய பங்காற்றிய சர்தார் வல்லபாய் படேலின் பிறந்தநாளைக் குறிக்கும் வகையில் இந்த நாள் கொண்டாடப்படுகிறது.

குறிக்கோளும் உறுதிமொழியும்
--------------------------

இந்திய உள்துறை அமைச்சகத்தின் தேசிய ஒருமைப்பாட்டு நாளிற்கான அதிகாரப்பூர்வ அறிக்கை ஒன்றினை வெளியிட்டுள்ளது. இதன்படி, "நம் நாட்டின் ஒற்றுமை, ஒருமைப்பாடு மற்றும் பாதுகாப்பிற்கான உண்மையான மற்றும் சாத்தியமான அச்சுறுத்தல்களைத் தாங்குவதற்கும் நமது தேசத்தின் உள்ளார்ந்த வலிமை மற்றும் மேம்பாட்டினை உறுதிப்படுத்த ஒரு வாய்ப்பை இந்நாள் வழங்கும்" என்பதாகும்.

இன்றைய நாளில், அரசு அலுவலகங்களில் இந்த உறுதிமொழி ஏற்றுக்கொள்ளப்படுகிறது:

> தேசத்தின் ஒற்றுமை, ஒருமைப்பாடு மற்றும் பாதுகாப்பைக் காக்க என்னை அர்ப்பணிப்பேன் என்றும், இந்தச் செய்தியை எனது சக நாட்டு மக்களிடையே பரப்பவும் கடுமையாகப் பாடுபடுவேன் என்றும் உறுதியளிக்கிறேன். சர்தார் வல்லபாய் படேலின் தொலைநோக்குப் பார்வையாலும், செயல்களாலும் சாத்தியமாக்கப்பட்ட எனது நாட்டை ஒருங்கிணைக்கும் உணர்வில் இந்த உறுதிமொழியை எடுக்கிறேன். எனது நாட்டின் உள் பாதுகாப்பை உறுதி செய்ய எனது சொந்த பங்களிப்பை வழங்கவும் நான் உளமார உறுதியளிக்கிறேன்
> 
> 
>

மேற்கோள்கள்
-----------

1. 1 2  "What is National Unity Day and why is it celebrated on 31st October?". *Scroll.in*. 31 October 2019. 2021-10-19 அன்று பார்க்கப்பட்டது.
2. ↑  "Nation observes Rashtriya Ekta Diwas on birth national unity day also known as anniversary of Sardar Vallabhbhai Patel", *பிசினஸ் ஸ்டாண்டர்ட்*, 31 October 2016
3. ↑  "Observance of the Rashtriya Ekta Diwas on 31st October", *pib.nic.in*, New Delhi: National Informatics Centre, 24 October 2014

வெளி இணைப்புகள்
---------------

* 

* பொதுவகத்தில் தேசிய ஒருமைப்பாட்டு நாள் தொடர்பாக ஊடகக் கோப்புகள் உள்ளன.
டிரைவர்பக்ஸ்.நெட் ஓர் திறந்த மூல நிரற் திட்டம் ஆகும். இத்திட்டத்தின் இலக்காக எல்லாக் கணினிகளுக்கும் ஓர் சீரான விண்டோஸ் நிறுவற் சீடி/டீவிடி உருவாக்கி டிவைஸ் டிரைவர் சீடி இன்றி எந்தவொரு வன்பொருளிலும் நிறுவைலை மேற்கொள்ள உதவுவதாகும். அத்துடன் ஒவ்வொரு மதர்போட்டுக்கும் ஒவ்வொரு சீடி என்றவாறு அல்லாமல் ஒவ்வொரு வகுப்புக்கும் எடுத்துக்காட்டாக வலையமைப்பு வன்பொருளுக்கு ஒருதொகுதி டிரைவர்கள் என்றவாறு வகுப்பு ரீதியாக வகைப்படுத்தப்பட்டுள்ளது. 

தற்பொழுது டிரைவர்பக்ஸ் கீழ்வரும் தொகுதிகளாகக் கிடைக்கின்றது.

### இணையத்தளம் ஊடாக நேரடியாக ஆதரவளிக்கப்படுபவை

* சிப்செட் (chipset)
* மையச்செயலி (சீபியு)
* கிராபிக்ஸ்
* வலையமைப்பு
* கம்பியற்ற வலையமைப்பு (வைபை)
* சாட்டா மற்றும் ஏனைய சேமிப்பகங்களுக்கானது (இதன் ஒரு யுக்தியாக இயங்குதள நிறுவலை ஆரம்பிக்கும் பொழுது நெகிழ்வட்டு அதாவது பிளாப்பி மூலமாக மாஸ்ஸ்டோரேஞ் - massstorage டிரைவர்களை காட்டவேண்டிய அவசியம் இல்லை)

### மூன்றாம் தரப்பு டிரைவைஸ் டிரைவர்கள்

இவை தன்னார்வலர்களால் சமர்பிக்கப்படுபவை ஆகும். இவற்றில் சில வழுக்களைக் கொண்டுள்ளன. மூன்றாம் தரப்பு டிவைஸ் டிரைவர்கள் நேரடியாக ஆதரவளிக்கப்படுபவை அல்ல. இவற்றுள்

* மானிட்டர்கள்
* ஸ்மாட்காட் றீடர்
* ஸ்கானர்
* அச்சியந்திரம் (ஹூயுவ்லெட் பக்காட், கனொன்)

என்பன குறிப்பிடத்தக்கவை. 

டிரைவர் பக்ஸ் பேஸ் என்னும் மென்பொருளூடாகவே பதிவிறக்கப்பட்ட மென்பொருட்கள் விண்டோஸ் நிறுவற் சீடி/டீவிடி உடன் ஒன்றிணைக்கப்படுகின்றன. இது விண்டோஸ் எண்டி 5.1 கேர்னலுடன் ஒத்திசைவானது ஆதலினால் இது விண்டோஸ் 2000, எக்ஸ்பி, சேவர் 2003 ஆகிய இயங்குதளங்களை ஆதரிக்கின்றது. விண்டோஸ் விஸ்டா இயங்குதளத்திற்கான ஆதரவு திட்டமிடப்பட்டுள்ள பொழுதும் இன்னமும் நடைமுறைப்படுத்தப்படவில்லை.

வரலாறு
------

ஆரம்பத்தில் விம் லேர்சினால் இத்திட்டமானது ஒரு சீரான எக்ஸ்பி சீடி மூலம் எல்லா வன்பொருட்களுக்கும் நிறுவலை நிறுவவேண்டும் என்னும் எண்னக்கருவுடனேயே இத்திட்டமானது ஆரம்பிக்கப்பட்டது.

இவற்றையும் பார்க்க
------------------

* என்லைற்
தொல்காப்பியம் அகத்திணை 7, புறத்திணை 7 எனப் பகுத்துக்காட்டியதை மாற்றிப் புறப்பொருள் வெண்பாமாலை என்னும் நூல் புறத்திணையை 12 படலங்களாகப் பகுத்துக் காட்டுகிறது. இந்த 12-இல் ஒன்று பாடாண் படலம். பாடாண் படலத்தில் 48 துறைகள் காட்டப்பட்டுள்ளன. அவற்றில் தொல்காப்பியம் கொடிநிலை கந்தழி **வள்ளி** எனக் காட்டிய துறைகளுக்கும் துறைகள் வகுக்கப்பட்டுள்ளன. இந்த மூன்றும் அந்த 48 துறைகளில் அடங்கும்.

தொல்காப்பியம் தரும் விளக்கம்
----------------------------

வீரக்கழல்
வள்ளி என்பது போரில் புறங்கொடாமல் போரிட்ட வீரனுக்கு அரசன் அணிவிக்கும் **வீரக்கழல்** இது பொன்னால் செய்யப்பட்டு வாடாமல் இருக்கும். 
கடவுளின் வள்ளண்மு
வள்ளி என்னும் துறை வள்ளல் தன்மையைப் போற்றும் துறை. இது கடவுளின் வள்ளல் தன்மையைப் போற்றுவதாய்க் கடவுள் வாழ்த்துப் பாடலாக வரும், 
மகளிர் தோளில் ஒப்பனையாக எழுதப்படும் கொடி
வள்ளி என்பது மகளிரின் தோளில் எழுதப்படும் கொடி-ஓவிய ஒப்பனை.

புறப்பொருள் வெண்பாமாலை விளக்கம்
-------------------------------

வள்ளி - துறை விளக்கம்
வேலன் வெறியாடுவது 'வள்ளி' என்னும் துறை
துறைவிளக்கப் பாடலின் செய்தி
சூலமோடு ஆடும் சுடர்ச்சடையான் சிவன். அவன் காதல் மகன் வேலன். வேலனாக வந்த பூசாரியோடு மகளிர் வள்ளிக்கூத்து ஆடுவது விழுமிய நோக்கம் கொண்டது. (தலைவி தன் உள்ளத்தில் உள்ள தலைவனை வெளிப்படுத்திவிடுவாள் அல்லவா?)
இளம்பூரணர் கருத்து
தொல்காப்பியத்துக்கு உரை எழுதிய ஆசிரியர் இளம்பூரணர். அவர் கொடிநிலை, கந்தழி என்னும் இரண்டு துறைகளுக்கு இந்தப் புறப்பொருள் வெண்பாமாலை நூல் காட்டியுள்ள பாடல்களை மேற்கோள் பாடல்களாகத் தருகிறார். ஆனால் வள்ளி என்னும் இந்தத் துறைக்கு எடுத்துக்காட்டு 'வந்தவழிக் கண்டுகொள்க' எனச் சொல்லி விட்டுவிடுகிறார். கொடிநிலை, கந்தழி, வள்ளி என்பதற்குத் தரப்பட்டுள்ள விளக்கம் அவரது கருத்து எனத் தெரிகிறது.
வீரசோழியம் உரையாசிரியர் பெருந்தேவனார் கருத்து
வள்ளியாவது முருகவேளைக் குறித்தது - என்று குறிப்பிடுகிறார்.

```
காண்க: கொடிநிலை, கந்தழி
```

அடிக்குறிப்பு
-------------

1. ↑  வாடா வள்ளி, வயவர் ஏத்திய  
ஓடாக் கழல்-நிலை (தொலகாப்பியம் 3-63, புறத்திணையியல்)
2. ↑  கொடிநிலை, கந்தழி, வள்ளி, என்ற  
வடு நீங்கு சிறப்பின் முதலன மூன்றும்  
கடவுள் வாழ்த்தொடு கண்ணிய வருமே (தொல்காப்பியம் 3-85 புறத்திணையியல்)
3. ↑  வண்டே, இழையே, வள்ளி, பூவே,  
கண்ணே, அலமரல், இமைப்பே, அச்சம், என்று  
அன்னவை பிறவும் ஆங்கண் நிகழ-  
நின்றவை களையும் கருவி' என்ப (தொல்காப்பியம் 3-92 களவியல்)
4. ↑  
கொளு
பூண்முலையார் மனம்உருக
வேல்முருகிற்கு வெறியாடின்று.
5. ↑  
பாடல்
வேண்டுதியால் நீயும் விழைவோ விழுமிதே
ஈண்டியம் விம்ம இனவளையார் - பூண்தயங்கச்
சூலமோ டாடும் சுடர்ச்சடையோன் காதலற்கு
வேலனோ(டு) ஆடும் வெறி.
6. ↑  பொன்பற்றிப் காவலர் புத்தமித்திரனார் இயற்றிய வீரசோழியம், பெருந்தேவனார் இயற்றிய உரையுடன், கா ர கோவிந்தராசனார் பதிப்பு, சைவ சித்தாந்த நூற்பதிப்புக் கழகம் வெளியீடு 1970 பக்கம் 117
**அகஸ்டின் எரிமலை** (Augustine Volcano)என்பது ஒரு சுழல் வடிவ எரிமலை ஆகும். எரிமலை அடிக்கடி வெடிக்கும் தன்மையுடன் உள்ளது, 1883, 1935, 1963-64, 1976, 1986 மற்றும் 2006 இல் இங்கு பெரிய வெடிப்புகள் ஏற்பட்டுள்ளன. சிறிய வெடிப்பு நிகழ்வுகள் 1812, 1885, 1908, 1944 மற்றும் 1971 இல் பதிவாகியுள்ளன. பெரிய வெடிப்புகளுக்குப் பின்னர் லாவா பீறிட்டு வெளிப்பரவுகிறது. தென்மத்திய அலாஸ்காவின் கெனாய் தீபகற்பப் பகுதியில் உள்ள தென்மேற்குக் "குக்" கழிமுகத்தில் அகஸ்டீன் தீவை இது உருவாக்குகிறது. இது அங்கரேச்சு நகரில் இருந்து தென்மேற்கே 280 கிலோமீட்டர் தொலைவில் அமைந்துள்ளது. அகஸ்டீன் தீவின் பரப்பளவு 83.872 ச.கி.மீ (32.4 சதுர மைல்). அகஸ்டீனின் மேற்குக் கரைக்குச் சற்று அப்பல் உள்ள வெஸ்ட் தீவின் பரப்பளவு 5.142 கிமீ (2.0 சதுர மைல்).

இந்தத் தீவு முக்கியமாகப் பழைய எரிமலை வெடிப்புப் படிவுகளால் ஆனது. பழைய எரிமலைக் கூம்பு சிதைவடைந்ததால் பெரிய பனிப்பாறைச் சரிவுகள் உருவாகின என்பதை அறிவியலாளர்கள் கண்டறிந்துள்ளனர்.

 புவியியல் வரலாறு மற்றும் விளக்கம்
----------------------------------

அகஸ்டின் எரிமலையால்  உருவாக்கப்பட்ட கிட்டத்தட்ட வட்ட வடிவமான மக்கள் வாழாத தீவு, கிழக்கு-மேற்காக 12 கிமீ (7.5 மைல்), வடக்கு-தெற்காக 10 கிமீ (6 மைல்) நீள, அகலங்களைக் கொண்டுள்ளது. ஏறத்தாழச் சமச்சீரான இதன் நடு உச்சி 4,134 அடி (1,260 மீ) உயரம் கொண்டது.  

USGS map of Augustine Volcano island
அகஸ்டின்   எரிமலை  உச்சி வரலாற்றுக் காலத்திலும், வரலாற்றுக்கு முந்திய காலத்திலும் ஏற்பட்ட வெடிப்புக்களால் உருவான, ஒன்றன்மேலொன்று கவிந்த எரிமலைக் குழம்புக் கூம்புத் தொகுதியைக் கொண்டுள்ளது. அதன் சரிவுகளில் வெளித்தெரியும் உடைவுக் கழிவுகள் கூம்புப் பாறை அன்டெசைட்டால் ஆன கோணக் குற்றிகளைக் கொண்டுள்ளன. இவை உருள்கற்கள் முதல் பாறாங்கற்கள் வரையிலான அளவுகளைக் கொண்டவை. ஆனால் 4 முதல் 8 மீட்டர் (10 முதல் 25 அடி) வரை பெரியனவும், அரிதாக 30 மீட்டர் (100 அடி) அளவுள்ள பாறைத் துண்டுகளும் காணப்படுகின்றன.

சான்றுகள்
---------

1. ↑  
"Augustine Description and Statistics". *Alaska Volcano Observatory*. United States Geological Survey. 14 January 2009 அன்று மூலம் பரணிடப்பட்டது. 2009-01-19 அன்று பார்க்கப்பட்டது.
2. 1 2 3 4  "Augustine". *Global Volcanism Program*. சிமித்சோனிய நிறுவனம். 2009-01-19 அன்று பார்க்கப்பட்டது.

வெளியிணைப்புகள்
---------------

* Augustine activity
* Augustine Volcano Live Webcam பரணிடப்பட்டது 2008-10-29 at the வந்தவழி இயந்திரம்
* NASA Images from December 2005
**டிரையும்பீன்** (*Triumphene*) என்பது புளோரினேற்றமும் பீனைலேற்றமும் செய்யப்பட்ட புல்லரீன் வழிப்பெறுதி சேர்மமாகும். அறை வெப்பநிலையில் பென்சீன்- பெரிக் குளோரைடு (FeCl3) கரைசலில் C60F18 சேர்மத்தை இரண்டு வாரங்களுக்கு வினைபுரியச் செய்து டிரையும்பீன் தயாரிக்கபடுகிறது. போல்டாலினா, சிடிரீட் மற்றும் டெய்லர் ஆகியோர் 1998 ஆம் ஆண்டு இதை மேற்கண்ட முறையில் தயாரித்தனர். இச்சேர்மமே முதலாவது மூவிதழ்தகடு வடிவ பீனைலேற்ற[60]புலரின் ஆகும். சாத்தியமான திறனுள்ள பயன்பாட்டிற்கு ஒரு தனித்தன்மையான சாரத்தை வழங்கி உதவும் மீநுண்ணளவு படமாக்கும் முகவராக டிரையும்பீன் கருதப்படுகிறது.

மேற்கோள்கள்
-----------

1. ↑  O. V. Boltalina; R. Taylor; J. M. Street (1998). "Formation of triumphene, C60F15Ph3: first member of a new trefoil-shaped class of phenylated [60]fullerenes". *Chem. Commun.* (17): 1827–1828. doi:10.1039/a805340e.
2. ↑  A. D. Darwish, A. G. Avent, A. K. Abdul-Sada, I. V. Goldt, P. B. Hitchcock, I. V. Kuvytchko, R. Taylor, (2004). "Electrophilic Aromatic Substitution by the Fluorofullerene C60F18". *Chemistry: A European Journal* **10** (18): 4523–4531. doi:10.1002/chem.200400036. பப்மெட்:15378631.
**ஆண்டர்பந்தி** ( *Andarpanthi*) என்பது இந்திய ஒன்றியம், தமிழ்நாட்டின், திருவாரூர் மாவட்டம் குடவாசல் ஊராட்சி ஒன்றியத்தில் சரபோஜிராஜபுரம் ஊராட்சியில் அமைந்துள்ள ஒரு சிற்றூர் ஆகும்.

அமைவிடம்
--------

இந்த ஊரானது மாவட்ட தலைநகரான திருவாரூரில் இருந்து 23 கிலோமீட்டர் தொலைவிலும், குடவாசலில் இருந்து 10 கிலோ மீட்டர் தொலைவிலும், மாநில தலைநகரான சென்னையில் இருந்து 287 கிலோமீட்டர் தொலைவில், காவிரி ஆற்றின் கிளை ஆறான அரசலாறின் கரையில் உள்ளது. இந்த ஊரில் இரண்டு தெருக்கள் உள்ளன.

பெயர் காரணம்
------------

ஒரு காலத்தில் அப்பர் இக்கிராமத்தின் அருகிலுள்ள திருவிழிமழலைக் கோயிலில் தங்கி சைவத்துக்கு தொண்டாற்றி வந்திருக்கிறார். அந்தக் காலகட்டத்தில் பெரும் பஞ்சம் ஏற்பட்டுள்ளது. அப்போது பஞ்சத்தைத் தீர்க்க இறைவனே அப்பரிடம் தோன்றி தங்கப்படிக்காசு தந்ததாகவும், அதைப் பெற்றுக்கொண்ட அப்பர், அய்யன்பேட்டை எனும் ஊரில் பொருள்களை வாங்கி, ஆண்டார்பந்தி கிராமத்தில் உணவு சமைத்து அனைவருக்கும் வழங்கினார். ‘ஆண்டார்’ என்ற சொல்லுக்குத் ‘தொண்டர்’ என்று பொருள் உண்டு. தொண்டர்களுக்குப் பந்தி வைத்ததால் ஆண்டார்பந்தி என ஊருக்குப் பெயர் வந்துவிட்டது என்று செவிவழிக் கதை உள்ளது.

மக்கள் வகைப்பாடு
----------------

இந்த ஊரில் 135 குடும்பத்தினர் வசிக்கின்றனர். இவர்கள் அனைவருமே சைவ வெள்ளாளர் ஆவர். பெரும்பாலும் திருமணங்கள் அகமணமுறையில் ஊருக்குள்ளேயே கொடுக்கல் வாங்கல் செய்யப்படுகின்றன. ஊரில் சைவர் குடும்பங்கள் மட்டுமே வாழ்வதால் ஆடு, கோழி போன்றவற்றை வளர்ப்பது கிடையாது.

தொழில்
------

இந்த ஊரில் உள்ள பெரும்பாலான ஆண்களின் தொழிலாக சமையல் செய்தல் உள்ளது. இந்த ஊரில் நூற்றுக்கணக்கான சமையல் கலைஞர்களைக் கொண்டுள்ளது. திருமணம் போன்ற விசேசங்களுக்கு சமையல் செய்கின்றனர்.

குறிப்பு
--------

1. ↑  "Andarpanthi Village". *www.onefivenine.com*. 2021-08-30 அன்று பார்க்கப்பட்டது.
2. ↑  மு.இராகவன். "அப்பர் விதைத்த எலுமிச்சை மரங்கள்... - பாரம்பர்யம் காக்கும் 'ஆண்டார்பந்தி' கிராமம்!". *www.vikatan.com/*. 2021-08-30 அன்று பார்க்கப்பட்டது.
3. ↑  வெ. நீலகண்டன், ஊரெல்லாம் நள மகாராஜாக்கள்!, கட்டுரை, தினகரன் பொங்கல் மலர் 2016, பக்கம் 110-115
**அகலாவோனைசு** *(Aglaonice)* or  **தெசாலியின் அகலாவோனைசு** *(Aganice of Thessaly)* (பண்டைக் கிரேக்கம்: Ἀγλαονίκη, *Aglaoníkē*) பண்டைய கிரேக்க வானியலாளர். இவர் கி.மு இரண்டாம் அல்லது முதல் நூற்றாண்டில் வாழ்ந்தார். இவர் புளூடார்க்கின் எழுத்துகளில் பெண் வானியலாளராகக் குறிப்பிடப்படுகிறார் சுகோலியா, உரோடுசுவின் அபொல்லோனியசு ஆகியோரும் இவரைப் பெண் வானியலாளராகக் குறிப்பிடுகின்றனர் இவர் தெசாலியின் எகேத்தர் அல்லது எகேமோனின் மகளாகவும் குறிப்பிடப்படுகிறார். இவர் வானில் இருந்து நிலாவை மறையச் செய்யும் சூனியக்காரி அல்லது மாயமந்திரப் பெண்மணியாகக் கருதப்படுகிறார். இந்நிலை இவர் நிலா ஒளிமறைப்பு நேரும் காலத்தையும் இடத்தையும் பற்றிய அறிவுள்ளவராக நினைக்கத் தோன்றுகிறது.

அகலாவோனைசு பற்றிய ஒரு பழமொழி: "ஆம், அகலாவோனைசுக்கு அடங்கும் நிலா போல" இவரது பெருமையைச் சாற்றுகிறது. இவரோடு தொடர்புடைய பல கணியம் சொல்லும் அல்லது குறிசொல்லும் பெண்மணிகள் சூனியக்காரிகளாகக் கருதப்படுகின்றனர். இவர்கள் "தெசாலியின் சூனியக்காரிகள்" என வழங்கப்படுகின்றனர். "கி.மு மூன்றாம் நூற்றாண்டில் இருந்து முதல் நுற்றாண்டு வரையிலான காலகட்டத்தில் இவர்களின் செயல்பாடுகள் அதிகமிருந்ததாக கருதப்படுகிறது.

பிளாட்டோவின் *ஜார்ஜியாசு* உரையாடலில் சாக்ரட்டீசு "தெசாலியக் குறிசொல்லிகள் பற்றி அவர்களது சொந்த இடரில் நிலாவைத் துறக்கத்தில் இருந்து (வானில் இருந்து) நிலத்துக்குக் கொணரவல்லவர்களாக குறிப்பிடுகிறார்."

இவரைப் பற்றி புளூடார்க் பின்வருமாறு எழுதுகிறார். "இவர் முழுநிலாக்களாக ஏற்படும் ஒளிமறைப்பின் கால அளவை அதாவது அவற்றின் நிகழ்வுநேரத்தையும் முழுமையாக அறிந்தவராகவும் புவியின் நிழல் நிலாவை மறைக்கும் சரியான நேரத்தை முன்கூட்டியே அறிந்தவராகவும் அதனால் பெண்கள் இவர் நிலாவை விண்ணகத்தில் இருந்து மண்ணகத்துக்குக் கொணரவல்லவராகக் கருதியதையும் "கூறுகிறார்

வெள்ளியின் ஒரு குழிப்பள்ளம் இவரது நினைவாகப் பெயரிடப்பட்டுள்ளது. இவர் ஜான் கோட்டியூ எடுத்த ஆர்ப்பசு திரைப்படத்தில் ஒரு பாத்திரமாக வருகிறார். இவர் அதில் இயுரிடைசுவின் தோழியாகவும் பெண்கள் குழுவின் தலைவியாகவும் வருகிறார். இவர் ஜூடி சிகாகோவின் மதிய உணவுப் பந்தி எனும் நிறுவல் ஓவியத்தில் மரபு நினைவு முற்றத்தில் உள்ள 999 பெண்களில் ஒருவராக குறிப்பிடப்படுகிறார்.

மேற்கோள்கள்
-----------

1. ↑  Peter Bicknell: "The witch Aglaonice and dark lunar eclipses in the second and first centuries BC." In: *Journal of the British Astronomical Association*, Bd. 93, Nr. 4, pp. 160–163, Bibcode: 1983JBAA...93..160B
2. ↑  *Coniugalia praecepta 48 = 145c*, *De defectu oraculorum 13 = 417a*
3. ↑  Scholion to *Argonautica* 4.59
4. ↑  Ogilvie, Marilyn Bailey (1986). *Women in Science*. The MIT Press. பன்னாட்டுத் தரப்புத்தக எண்:0-262-15031-X. .
5. ↑  Schmitz, Leonhard (1867), "Aganice", in Smith, William (ed.), *Dictionary of Greek and Roman Biography and Mythology*, **1**, Boston, p. 59, 2010-06-16 அன்று மூலம் பரணிடப்பட்டது, 2017-06-13 அன்று பார்க்கப்பட்டது
6. 1 2 3  Howard, Sethanne (2008). *Hidden Giants* (2nd ). Lulu.com. பக். 31. பன்னாட்டுத் தரப்புத்தக எண்:9781435716520.
7. ↑  *Gorgias*
8. ↑  Plutarch, *Conjugalia Praecepta*
9. ↑  "Aglaonice". *Elizabeth A. Sackler Center for Feminist Art: The Dinner Party: Heritage Floor: Aglaonice*. Brooklyn Museum. 2007. 17 December 2011 அன்று பார்க்கப்பட்டது.

* This article incorporates text from a publication now in the பொது உரிமைப் பரப்பு:  "article name needed". *Dictionary of Greek and Roman Biography and Mythology*. (1870).
போர்தாம் பல்கலைக்கழகத்தின் சட்டப் பள்ளியின் லியோ டி. கிசாம் நினைவு நூலகம்.
**சட்ட நூலகம்** என்பது, சட்ட மாணவர்கள், சட்ட வல்லுனர்கள், நீதிபதிகள், சட்ட எழுத்தர்கள் போன்றோருக்கும், சட்டம் தொடர்பான பிறருக்கும் உதவும் வகையில் உருவாக்கப்படும் நூலகம் ஆகும். சட்டம் தொடர்பான சிறப்பு வளங்களை வழங்குவதாலும், சிறப்புத்தன்மை கொண்டோரும் வரையறுக்கப்பட்ட அளவினருமான பயன்பாட்டாளர்களைக் கொண்டிருப்பதாலும், சட்ட நூலகங்கள் சிறப்பு நூலகங்கள் என்னும் வகைக்குள் அடங்குகின்றன.

உலகெங்கிலும் உள்ள சட்டக் கல்லூரிகளில் சட்ட நூலகங்கள் உள்ளன. பல்கலைக்கழகங்களின் நூலகங்களில் ஒரு பகுதி சட்டத்துக்காக ஒதுக்கப்படுவது உண்டு. நீதிமன்றங்கள், அரசாங்கத் திணைக்களங்கள், தனியார் சட்ட நிறுவனங்கள் போன்ற இடங்களிலும் சட்ட நூலகங்கள் இருப்பதுண்டு.

உலகின் சட்ட நூலகங்கள்
---------------------

உலகின் மிகப் பெரிய சட்ட நூலகங்கள் ஐக்கிய அமெரிக்காவில் உள்ளன. உலகின் மிகப் பெரிய சட்ட நூலகம் 2.9 மில்லியன் தொகுதிகளைக் கொண்ட அமெரிக்காவில் உள்ள காங்கிரசு சட்ட நூலகம் ஆகும். 2.0 மில்லியன் தொகுதிகளைக் கொண்ட ஆவார்டு சட்டப் பள்ளி நூலகமே உலகின் மிகப் பெரிய கல்விசார் சட்ட நூலகம். அதேவேளை, ஐக்கிய இராச்சியத்தில் உள்ள மிகப் பெரிய சட்ட நூலகம் 550,000 தொகுதிகளோடு கூடிய பாட்லியன் சட்ட நூலகம் (Bodleian Law Library) ஆகும்.

ஐக்கிய அமெரிக்காவில் மூன்று வகையான சட்ட நூலகங்கள் உள்ளன. சட்டப் பள்ளிகளில் உள்ள சட்ட நூலகங்கள், பொதுச் சட்ட நூலகங்கள், தனியார் சட்ட நிறுவன நூலகங்கள் என்பன அவை. அமெரிக்க சட்டக் கழகத்தினால் அங்கீகரிக்கப்பட்ட சட்டப் பள்ளிகள் எல்லாவற்றிலும் சட்ட நூலகங்கள் இருக்கும். பல மாநிலங்களில், உள்ளூர் நீதிமன்றங்களில் பொது சட்ட நூலகங்கள் காணப்படுகின்றன. பெரிய தனியார் சட்ட நிறுவனங்கள் அங்கு பணிபுரியும் சட்ட வல்லுனர்களுக்காகச் சட்ட நூலகங்களைப் பேணுகின்றன. பல்கலைக்கழகங்களோடு கூடிய பெரிய நகரங்களில் உள்ள தனியார் நிறுவனங்கள் தமது ஆய்வுகளுக்காகப் பல்கலைக்கழகச் சட்ட நூலகங்களைப் பயன்படுத்துவதும் உண்டு.

சட்ட நூலகங்களில், பிற நூலகங்களில் காணமுடியாத பெருந்தொகையான ஆக்கங்களைக் காணலாம். பல்வேறு வகையான சட்டம் சார்ந்த அறிக்கைத் தொகுதிகள், மத்திய மாநில அரசுகளின் சட்டங்களும் சட்டவிதிகளும், பல்வேறுபட்ட உடன்படிக்கைகள், தொழில் வழிகாட்டிகள் போன்றவை இவற்றுள் அடங்கும். அண்மைக் காலங்களில் சட்டம் தொடர்பான பல்வேறு வகை அறிக்கைகளும், சட்டத் தொகுப்புக்களும் இணைய வழியாகக் கிடைப்பதால், பல சட்ட நூலகங்கள் இவ்வாறான அச்சுவழியான தொகுதிகளை வைத்திருப்பதைக் குறைத்துக்கொண்டு நூலகத்தில் இணைய வசதிகளைக் கூட்டி வழங்குகின்றன.

மேற்கோள்கள்
-----------

1. ↑  Slinger, M. J. & Slinger, R. M. (2010). "The law librarian's role in the scholarly enterprise: Historical development of the librarian research partnership in American law schools." *Journal of Law & Education*. 39 (3) 387-410.
2. ↑  Law Library of Congress, 'Annual Report Fiscal Year 2016', retrieved 23 February 2017, p. 8.
3. ↑  "Bodleian Law Library | About Us". *www.bodleian.ox.ac.uk*. 2017-02-23 அன்று பார்க்கப்பட்டது.
அடிப்படையான வானூர்திக் கட்டுப்பாட்டு மேற்பரப்புக்களும் அவற்றின் இயக்கமும்.
வானூர்தியொன்றில் **பறப்புக் கட்டுப்பாட்டு மேற்பரப்புகள்** (flight control surfaces) என்பன, வானூர்தி ஓட்டி வானூர்தியின் திசை உயரம் என்பவற்றைக் கட்டுப்படுத்துவதற்கு உதவும் சாதனங்கள் ஆகும். திறன் வாய்ந்த பறப்புக் கட்டுப்பாட்டு மேற்பரப்புகளின் வளர்ச்சியே வானூர்திகளின் வளர்ச்சியில் முக்கிய முன்னேற்றங்களை ஏற்படுத்தியது. நிலைத்த இறக்கை வானூர்திகளின் வடிவமைப்பின் தொடக்ககால முயற்சிகள் நிலத்திலிருந்து வானூர்திகளை மேலெழும்பச் செய்வதற்குப் போதுமான உயர்த்து விசையை உருவாக்குவதில் வெற்றிபெற்றன. ஆனால், மேலெழுந்ததும் அதைக் கட்டுப்படுத்த முடியாமல் கெடுதலான விளைவுகள் ஏற்பட்டன.

வளர்ச்சி
--------

முதல் நடைமுறைச் சாத்தியமான கட்டுப்பாட்டு மேற்பரப்புக்களை உருவாக்கிய பெருமை ரைட் சகோதரர்களைச் சாரும். பறப்புத் தொடர்பான அவர்களது காப்புரிமையில் இது முக்கிய பகுதியாக இருந்தது. தற்காலத்துக் கட்டுப்பாட்டு மேற்பரப்புக்கள் போலன்றி, இவர்களுடையதில் "இறக்கை முறுக்கல்" முறை பயன்பட்டது. ரைட் சகோதரர்களின் காப்புரிமையில் இருந்து தப்புவதற்காக கிளென் கேர்ட்டிசு என்பவர் பிணைச்சல் பயன்படுத்திய கட்டுப்பாட்டு மேற்பரப்புகளைப் பயன்படுத்தினார். இதே போன்ற கருத்துரு ஒன்றுக்கு ஏறத்தாழ நான்கு பத்தாண்டுகளுக்கு முன்பே ஐக்கிய இராச்சியத்தில் காப்புரிமை பதிவுசெய்யப்பட்டிருந்தது. இறக்கை முறுக்கல் முறையில் இருப்பதுபோல் பிணைச்சற் கட்டுப்பாட்டு மேற்பரப்புகளில் தகைப்பு ஏற்படுவதில்லை. பிணைச்சற் கட்டுப்பாட்டு மேற்பரப்புகளை அமைப்புக்களில் பொருத்துவதும் இலகு.

மேற்கோள்கள்
-----------

1. ↑  **Patents**

	* U.S. Patent 8,21,393 — *Flying machine* — O. & W. Wright
	* U.S. Patent 821,393
	[*தொடர்பிழந்த இணைப்பு*]—for those who do not have USPTO graphics plugin
2. ↑  
	* Centennial of flight பரணிடப்பட்டது 2008-05-05 at the வந்தவழி இயந்திரம் - illustration of Wilbur Wright invention of wing warping using a cardboard box
**சட்டத்துக்குப் புறம்பான கொலைகள்** என்பது அரசியல், தொழிற்சங்க, சமயத் தலைவர்களை, அல்லது எதிர்ப்புப் போராட்டக்காரர்களை, சமூக செயற்பாட்டாளர்களை அரசு அல்லது அரச அலுவலகர்கள் (காவல், படைத்துறை) போன்றோர் சட்டத்துக்குப் புறம்பான வழிமுறைகளைப் பயன்படுத்திக் கொலை செய்வதைக் குறிக்கும். இலங்கை, இந்தியா, பாகிசுத்தான், வங்களாதேசம், யமேக்கா, அப்கானிசுத்தான், உருசியா போன்ற நாடுகளில் இவை நடந்துள்ளதற்கான வலுவான ஆதாரங்கள் உள்ளன.

நாடுகள் வாரியாக
---------------

### இலங்கை

இலங்கையில் சட்டத்துக்குப் புறம்பான கொலைகள் வழமையாக நடப்பதாக குற்றம்சாட்டப்படுகிறது. குறிப்பாக தமிழ் நாடாளுமன்ற உறுப்பினர்கள், ஊடகவியலாளர்கள், வழக்கறிஞர்கள், அரசியல் செயற்பாட்டாளர்கள் இவ்வாறு கொலைச்செய்யப்பட்டுள்ளார்கள்.

### இந்தியா

இந்தியாவில் என்கவுண்டர் என்ற போர்வையில் காவல்துறையால் சட்டத்துக்குப் புறம்பான படுகொலைகள் மேற்கொள்ளப்படுகின்றன.

| * பா
* உ
* தொ
*மனித உரிமை மீறல்கள்* |
| --- |
| 
அரச பயங்கரவாதம் **·** 
பயங்கரவாதம் **·** 
போர் குற்றம் **·** 
இனப்படுகொலை **·** 
மானுடத்துக்கு எதிரான குற்றங்கள் **·** 
பாலியல் வன்முறை **·** 
சித்திரவதை **·** 
நியாமற்ற கைதும் தடுப்பும் **·** 
வலுக்கட்டாயமாகக் காணாமற்போகச் செய்தல் **·** 
தடுத்து வைத்தல் **·** 
சட்டத்துக்குப் புறம்பான கொலைகள் **·** 
அடிமைத்தனம் **·** 
பாகுப்பாடு **·** 
குடியேற்றம் **·** 
இனக்கருவறுப்பு **·** 
பண்பாட்டு இனப்படுகொலை **·** 
ஆட்கொணர்வு மனு **·** 
கேவியட் மனு **·** 
 |
**ஆண்டனி ராஜூ** (*Antony Raju*) ( மலையாளம்: ആന്റണി രാജു ) ஓர் இந்திய அரசியல்வாதியும், கேரள அரசில் சாலை போக்குவரத்துத் துறை, மோட்டார் வாகனங்கள், நீர் போக்குவரத்து ஆகியதுறைகளின் அமைச்சராகவும் இருந்தார்.  இவர் ஜனாதிபத்ய கேரள காங்கிரசுகட்சியின் தலைவராவார்.இவர் 2021இல் கேரளாவின் திருவனந்தபுரம் தொகுதியிலிருந்து கேரள சட்டமன்றத்திற்கு தேர்ந்தெடுக்கப்பட்டார். முன்னதாக இவர் திருவனந்தபுரம் மேற்கு தொகுதியின் சட்டமன்ற உறுப்பினராக 1996 முதல் 2001 வரை இருந்தார்.

ஆரம்பகால வாழ்க்கையும், கல்வியும்
--------------------------------

ராஜூ 18 நவம்பர் 1954 அன்று , திருவனந்தபுரத்தின் பூந்துறையில் பிறந்தார். பூந்துறை புனித தோமையா பள்ளியில் ஆரம்பக் கல்வியைப் பெற்ற இவர், எர்ணாகுளம், கலமசேரி, ராஜகிரி பள்ளியில் பள்ளிப் படிப்பை முடித்தார். திருவனந்தபுரம் தும்பா புனித சேவியர் கல்லூரியில் தனது முதுகலை பட்டப்படிப்பை முடித்தார்.

அரசியல் வாழ்க்கை
----------------

1996இல், ஆண்டனி ராஜூ கேரள காங்கிரசு (ஜோசப்) கட்சியின் சார்பில் இடதுசாரி ஜனநாயக முன்னனி வேட்பாளராக போட்டியிட்டார். இவரது முதல் அரசியல் வெற்றி திருவனந்தபுரம் மேற்குத் தொகுதியிலிருந்து வந்த்தது. இருப்பினும், 2016 தேர்தலில் இவர் ஜனாதிபத்ய கேரள காங்கிரசு வேட்பாளராக போட்டியிட்டு வி. எஸ். சிவக்குமாரிடம் தோற்றார். ஆனால் 2021 தேர்தலில், இவர் சிவகுமாரை 8000 வாக்குகள் வித்தியாசத்தில் தோற்கடித்தார்.

மேற்கோள்கள்
-----------

1. ↑  "Kerala Congress (M) rebels form new party, may join LDF". *The Indian Express*. 10 March 2016. 23 April 2016 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2021-05-21 அன்று மூலம் பரணிடப்பட்டது. 2021-08-09 அன்று பார்க்கப்பட்டது.
3. ↑  "Notifications - Government of Kerala, India". *kerala.gov.in*. 2021-05-17 அன்று மூலம் பரணிடப்பட்டது. 2021-05-21 அன்று பார்க்கப்பட்டது.
4. ↑

வெளி இணைப்புகள்
---------------

* Chandy Faces Heat Over Kasturirangan Report
**தீபா தாஸ்முன்சி** என்பவர் ஒரு இந்திய அரசியல்வாதி ஆவார். இவர் 15 வது மக்களவையில் ராய்கஞ்ச் நாடாளுமன்ற உறுப்பினராக பணியாற்றினார். அக்டோபர் 2012 முதல் மே 2014 வரை நகர்ப்புற வளர்ச்சிக்கான மாநில அமைச்சராக இருந்தார். இவர் இந்திய தேசிய காங்கிரஸ் கட்சியைச் சார்ந்த பிரிய ரஞ்சன் தாஸ்முன்சியின் மனைவியாவார்.

சொந்த வாழ்க்கை
--------------

தாஸ்முன்சி 15 ஜூலை 1960 அன்று மேற்கு வங்க மாநிலம் கொல்கத்தாவில் பெனாய் கோஷ் மற்றும் துர்கா கோஷ் ஆகியோருக்கு மகளாகப் பிறந்தார். கொல்கத்தாவில் உள்ள ரவீந்திர பாரதி பல்கலைக்கழகத்தில் பயின்ற இவர் நாடகவியலில் எம்.ஏ. பட்டம் பெற்றார்.

15 ஏப்ரல் 1994 அன்று பிரிய ரஞ்சன் தாஸ்முன்சியை மணந்த இவருக்கு ஒரு மகன் உள்ளார்.

பிரிய ரஞ்சன் தாஸ்முன்சி 2017 ஆம் ஆண்டு இறந்தார்.

வகித்த பதவிகள்
--------------

1. 2006-2009 உறுப்பினர், கோல்போக்கரின் மேற்கு வங்க சட்டமன்ற உறுப்பினர்

2. 2009-2014 ராய்கஞ்ச் மக்களவைத் தொகுதியின் நாடாளுமன்ற உறுப்பினர் 15வது மக்களவை உறுப்பினர்

3. 31 ஆகஸ்ட் 2009 - உறுப்பினர், பணியாளர், பொதுக் குறைகள், சட்டம் மற்றும் நீதிக்கான நாடாளுமன்றக் குழு

4. 28 அக்டோபர் 2012 - நகர்ப்புற வளர்ச்சிக்கான மத்திய அமைச்சர்

கலைத் துறைப் பங்களிப்புகள்
--------------------------

1984 ஆம் ஆண்டு முதல் மேடைக் கலைஞராக பங்களிப்பு செய்த இவர் தொலைக்காட்சி கலைஞர், ஆடை வடிவமைப்பாளர், கலை இயக்குனர் (தொலைக்காட்சி தொடர் மற்றும் குறும்படங்கள்) ஆகிய கலைத் துறைப் பங்களிப்பாளராக இருந்தார்.

விளையாட்டு மற்றும் கழகங்கள்
---------------------------

டெல்லி பெண்கள் கால்பந்துக் கழகத்தின் தலைவராக இருந்தார்.

பிற தகவல்கள்
------------

முதுநிலைப் பட்டப்படிப்பில் தங்கப் பதக்கம் வென்றவர். நாடகத்துறையில் பல விருதுகளைப் பெற்றார்.

மேற்கோள்கள்
-----------

1. ↑  "loksaba members". *164.100.47.132*. 28 February 2014 அன்று மூலம் பரணிடப்பட்டது. 24 February 2014 அன்று பார்க்கப்பட்டது.
2. 1 2 3 4  "Members : Lok Sabha".